ינון קרייז

ינון קרייז (נולד ב-1965) הוא איש עסקים ישראלי-אמריקאי המכהן כמנכ"ל חברת הצעצועים האמריקאית מאטל. הוא כיהן כמנכ"ל פוקס קידס אירופה בשנים 1997–2002, מנכ"ל חברת ההפקות הטלוויזיה והדיגיטל אנדמול (אנ') בין השנים 2008–2011, ומנכ"ל רשת הדיגיטל של דיסני (אנ') בין השנים 2012–2016. קרייז נולד וגדל בישראל, קיבל תואר ראשון בכלכלה וניהול מאוניברסיטת תל אביב בשנת 1991, ולאחר מכן עבר ללוס אנג'לס ולמד בבית הספר לניהול של אוניברסיטת קליפורניה בלוס אנג'לס. בזמן לימודיו פגש את איל התקשורת חיים סבן אליו הצטרף לעסקיו כעובד בכיר ואחר כך היה שותף לעסקי המדיה שלו. ב-1996 עבר קרייז ללונדון להשיק את פעילות רשת הטלוויזיה לילדים "פוקס קידס" באירופה, מיזם משותף שהקים סבן יחד עם איל התקשורת רופרט מרדוק.באתר TheMarker בין השנים 1997–2002 שימש כמנכ"ל "פוקס קידס אירופה". במהלך כהונתו הפך פוקס קידס לאחד מערוצי הטלוויזיה בתשלום הגדולים באירופה ובמזרח התיכון, ושידר ב-56 מדינות ב-17 שפות. בסוף 1999 הונפקו מניות החברה בבורסת אמסטרדם לפי שווי שוק של 1.7 מיליארד דולר. ב-2001 חברת וולט דיסני רכשה את חברת האם של "פוקס קידס אירופה", "פוקס פמילי", מידי סבן ומרדוק תמורת 2.9 מיליארד דולר במזומן. בנובמבר 2002 פרש ינון מ"פוקס קידס" לפתח עסקים פרטיים בתחום המדיה. בשנת 2003 היה שותף בקבוצת משקיעים, שהוביל חיים סבן, לרכישת חברת הטלוויזיה הגרמנית פרוזיבן, המפעילה ארבעה ערוצים ומחזיקה בבעלות על ספריית סרטים. קרייז אף היה חבר דירקטוריון החברה למשך מספר חודשים. החברה נרכשה לפי שווי שוק של 1.5 מיליארד ונמכרה בסוף 2006 לפי שווי של 7.9 מיליארד. באוקטובר 2004 היה שותת עם סבן ברכישת 22% ממניות זכיינית ערוץ 2 שידורי קשת. המניות נמכרו בפברואר 2008. בין השנים 2005–2007 היה קרייז היה שותף בסניף האירופי של קרן הון הסיכון בנצ'מרק קפיטל. בין השנים 2008–2011 שימש קרייז כמנכ"ל חברת הטלוויזיה וההפקה הבין-לאומית "אנדמול" בהולנד. "אנדמול" יצרה את פורמט הטלוויזיה "האח הגדול" שזכה להצלחה ברחבי העולם. קרייז יזם הפקה של גרסה ישראלית בשיתוף "שידורי קשת". בפברואר 2010 רכש קרייז באופן אישי 50% מחברת ההפקה של "האח הגדול" בישראל, "קופרמן הפקות" בבעלות המפיק אלעד קופרמן. ביוני 2011 התפטר קרייז מראשות אנדמול לאחר שצברה חוב של כ-3 מיליארד דולר ולא הצליחה לשחזר את ההצלחה של "האח הגדול". באוגוסט 2012 השקיע קרייז בחברת "מייקר סטודיוז" (Maker Studios), חברת תוכן דיגיטלית שהייתה ממפיקות ויצרניות התוכן הגדולות ביוטיוב. בדצמבר 2012 תאגיד טיים וורנר רכש 25% ממניות החברה תמורת 36 מיליון דולר, ובמאי 2013 מונה קרייז למנכ"ל החברה. במרץ 2014 רכשה חברת וולט דיסני את "מייקר סטודיוז" ושמה שונה לרשת הדיגיטל של דיסני (אנ'). קרייז המשיך לכהן כמנכ"ל החברה עד 2016. ביוני 2017 קרייז הצטרף לדירקטוריון חברת הצעצועים מאטל, בפברואר 2018 הוא מונה ליו"ר נדירקטוריון. וחודשיים אחר כך מונה למנכ"ל. בין השאר כמנכ"ל יזם את הפקת הסרט "ברבי" שגרף כ-1.5 מילארד דולר בקופות. באפריל 2019 פורסם כי לפי נתונים שדיווחה החברה ל-SEC ששכרו של קרייז הסתכם ב-18.7 מיליון דולר בשנה, פי 3,408 מהשכר החציוני של עובדי החברה, כלומר קרייז נדרש לעבוד 36 דקות בלבד כדי להרוויח סכום שמשתווה לשכר השנתי של עובד מהשורה. ב-18 באפריל 2024 נבחר ינון קרייז לאחד מ-100 המשפיעים ביותר בעולם של מגזין טיים. קרייז הוא נשוי לענת פבריקנט ולהם ארבעה ילדים. היה בעבר במערכת יחסים עם השחקנית מיכל ינאי. מדיה וקבצים בנושא ינון קרייז בוויקישיתוף ינון קרייז, ברשת החברתית LinkedIn ינון קרייז, באתר גלובס רוני קורן-דינר, ילד הפלא של סבן התבגר, באתר TheMarker‏, 10 במרץ 2005 אפרת נוימן, "קיוויתי שיקרה לי משהו כזה", באתר הארץ, 3 בספטמבר 2008 ידיעות אחרונות, ‏הישראלי חיים סבן ורופרט מרדוק הקימו חברה לערוצי טלוויזיה לילדים, באתר גלובס, 31 בדצמבר 1996 אמירה ליס, לונדון, ‏פוקס קידס אירופה להנפקה ראשונה בהולנד בעוד שבועיים לפי שווי של 1.7 מיליארד דולר, באתר גלובס, 7 בנובמבר 1999 איי אונליין, פוקס קיד, בבעלות סבן ומרדוק, תגייס 301 מיליון אירו בהנפקה, באתר TheMarker‏, 4 בנובמבר 1999 יאיר מנדלסון, וולט דיסני רוכשת את פוקס פמילי מסבן ומרדוק ב-3 מיליארד דולר במזומן, באתר הארץ, 24 ביולי 2001 שירות רויטרס, ברבנק, קליפורניה, ‏דיסני השלימה את עיסקת פוקס פמילי: סבן וניוז קורפ קיבלו 2.9 מיליארד דולר, באתר גלובס, 25 באוקטובר 2001 רוני קורן-דינר, ינון קרייז, יו"ר ונשיא פוקס קידס אירופה, פורש מתפקידו בנובמבר; חיים סבן עשוי לשלבו ברכישת קירש מדיה, באתר TheMarker‏, 5 באוגוסט 2002 יהודה שויצר, חיים סבן התמנה ליו"ר הוועדה המפקחת של פרוזיבן, רשת הטלוויזיה הגרמנית שרכש ב-2.2 מיליארד דולר, באתר TheMarker‏, 27 באוגוסט 2003 דפנה מאור, ינון קרייז, רון קינן ואריה סבן יוחלפו בדירקטוריון פרוזיבן; נתח מניות ההצבעה של סבן יוקטן ל-25%, באתר TheMarker‏, 18 בנובמבר 2003 הניו יורק טיימס, סבן עושה זאת שוב: רווח אישי של מיליארד ד' במכירת פרוזיבן סאט1, באתר TheMarker‏, 15 בדצמבר 2006 הדר חורש, העסקה הראשונה של סבן בישראל - רכישת 22% ממניות קשת, באתר הארץ, 10 באוקטובר 2004 יעל ולצר, משה אדרי וחיה למבלאום ירכשו במשותף את חלקו של חיים סבן ב"קשת", באתר TheMarker‏, 13 בפברואר 2008 סוכנויות הידיעות, ‏ינון קרייז מונה לשותף בבנצ'מרק קפיטל אירופה, באתר גלובס, 9 בינואר 2005 סוכנויות הידיעות, הישראלי ינון קרייז ימונה לשותף בזרוע האירופית של קרן ההון סיכון האמריקאית בנצ'מרק קפיטל, באתר TheMarker‏, 9 בינואר 2005 מיכל רמתי, ינון קרייז עשוי להרוויח 100 מיליון דולר בג'וב החדש באנדמול, באתר TheMarker‏, 26 במאי 2008 אפרת נוימן, ינון קרייז, האיש שהביא לנו את "האח הגדול": "אני לא מאמין שלהצלחה יש נוסחה", באתר TheMarker‏, 4 בספטמבר 2008 איילה צורף, "האח הגדול" בעולם שותף של "האח הגדול" בישראל: ינון קרייז רכש חצי מקופרמן הפקות, באתר TheMarker‏, 24 בפברואר 2010 לי-אור אברבך, ‏הריאליטי חוצה גבולות: ינון קרייז קונה 50% מקופרמן הפקות, באתר גלובס, 24 בפברואר 2010 אופיר בר-זהר, ינון קרייז התפטר מראשות אנדמול בשל חובותיה הכבדים, באתר TheMarker‏, 25 ביוני 2011 רותי לוי, טיים ורנר משקיעה 36 מיליון דולר בחברת מייקר סטודיוז שבראשות ינון קרייז, באתר כלכליסט, 25 בדצמבר 2012 סוכנויות הידיעות, מהפקת האח הגדול ליוטיוב: יינון קרייז מונה למנכ"ל מייקר סטודיוז, באתר TheMarker‏, 7 במאי 2013 ישראל פישר, בלומברג, עסקת ענק לינון קרייז: דיסני רוכשת את מייקר בכמעט מיליארד דולר, באתר TheMarker‏, 25 במרץ 2014 סוכנויות הידיעות, מ"האח הגדול" לבריכה של ברבי: ינון קרייז הישראלי מונה ליו"ר ענקית הצעצועים האמריקאית מאטל, באתר TheMarker‏, 9 בפברואר 2018 שירות גלובס, ‏ינון קרייז הישראלי מונה למנכ"ל חברת הצעצועים מאטל, באתר גלובס, 19 באפריל 2018 נמרוד הלפרן, ינון קרייז הישראלי מונה למנכ"ל חברת הצעצועים הגדולה בארה"ב; מניית מאטל זינקה, באתר TheMarker‏, 19 באפריל 2018 ג'יימס ב. סטיוארט, הניו יורק טיימס, הרבה יותר מבובות: ינון קרייז, המנכ"ל הישראלי של מאטל רוכב על הצלחת "ברבי", באתר TheMarker‏, 8 בספטמבר 2023 נמרוד הלפרן, המנכ"ל הישראלי בארה"ב שמשתכר פי 3,400 מעובדיו, באתר TheMarker‏, 25 באפריל 2019 נמרוד הלפרן, המנכ"ל הישראלי שנבחר לאחד מ-100 האנשים המשפיעים בעולם, באתר TheMarker‏, 18 באפריל 2024